Data was extracted from:https://www.infomed.co.il/drugs/indinavir/

המומחים של
Info
med
מסבירים:
אינדינאביר היא תרופה נוגדת נגיף ה- HIV השייכת למשפחת מעכבי האנזים פרוטאז, ומשמשת לטיפול באנשים הנושאים את הנגיף HIV הגורם לאיידס. כיוון שהנגיף עלול לפתח עמידות לתרופה לאחר זמן קצר, נותנים תרופה זו בשילוב עם תרופות נוספות נגד הנגיף. הבעייה העיקרית עם תרופה זו היא תופעות הלוואי שלה על מערכת העיכול. בשנה האחרונה החלו לתת תרופה זו יחד עם ריטונאביר, תרופה אחרת המעכבת את נגיף ה HIV, והדבר מאפשר לתת מינון נמוך יותר של אינדינאביר. מתן משולב זה הביא לירידה ניכרת בשיעור תופעות הלוואי במערכת העיכול.
מידע על התרופה
אופן נטילת התרופה
כמוסות.
תדירות וזמן נטילה
2-3 פעמים ביום, תלוי אם התרופה ניתנת לבד או בשילוב עם ריטונאביר.
טווח המינון
800-1600 מ"ג כאשר התרופה ניתנת בשילוב עם ריטונאביר. 2400 מ"ג כאשר התרופה ניתנת לבד.
תחילת ההשפעה
תוך מספר ימים. ייתכן ויחלפו מספר ימים עד שההשפעה תורגש במלואה.
משך ההשפעה
תוך מספר ימים. ייתכן ויחלפו מספר ימים עד שההשפעה תורגש במלואה.
מנה שנשכחה
יש לקחת מיד כשנזכרים. אם צריך לקחת את המנה הבאה תוך ארבע שעות, קח מנה אחת עכשיו ודלג על המנה הבאה.
הפסקת התרופה
אין להפסיק את התרופה בלי להיוועץ ברופא; התסמינים עלולים לחזור.
מינון עודף
סביר להניח שמנה עודפת מקרית לא תגרום בעיות. ההשפעות של מנות עודפות גדולות אינן ידועות. יש ליידע את הרופא.
אזהרות
תזונה
כאשר התרופה נלקחת לבד יש צורך לקחת אותה שעה לפני או שעתיים אחרי האוכל. כאשר התרופה נלקחת עם ריטונאביר אפשר לקחת אותה עם האוכל.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
הריון
בטיחות התרופה בהריון טרם נבדקה. יש להיוועץ ברופא (C)
הנקה
התרופה עוברת לחלב אם, אך במינונים רגילים לא סביר שתהיינה לה השפעות שליליות על התינוק.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
מחלת כבד
מחלת כליה
נטילת תרופות אחרות
סיכון ממנת יתר
בינוני
סיכון מפיתוח תלות
נמוך
תופעות לוואי
תופעת הלוואי העיקרית של אינדינאביר היא בחילה. ניתן להפחית תופעה זו באמצעות נטילת התרופה יחד עם ריטונאביר. בחולים הנוטלים מינון גבוה של התרופה עלולים להתפתח אבני כלייה. מומלץ לשתות כמות רבה של נוזלים (מעל שני ליטר ביממה) על מנת למנוע התפתחות תופעה זו. השימוש בתרופה זו, כמו עם תרופות אחרות ממשפחת מעכבי פרוטאז, עשוי לגרום לתסמונת של הפרעה בשומנים שביטוייה בטן נפוחה, עלייה ברמת השומנים בדם וסוכרת.
פרטי תגובה עם תרופות אחרות
[ריטונאביר]: מעלה ריכוז אינדינביר בדם. משתמשים בתרופה זו להפחתת המינון ותופעות הלוואי של אינדינאביר, שניתנת אז במינון נמוך יותר. [ריפאמפין]: עשויה להפחית את הריכוז של אינדינאביר במידה ניכרת. אין לתת שתי תרופות אלו יחד. [ריפאבוטין]: עשוייה להפחית את הריכוז של אינדינאביר. יש להעלות מינון אינדינאביר. [קטוקונאזול]: עשוייה להעלות את ריכוז אינדינאביר. יש לשקול הפחתת מינון.
השפעת שימוש ממושך
כמו תרופות אחרות המשמשות לטיפול באיידס עשויה תרופה זו לגרום בשימוש ממושך לסוכרת, לעלייה ברמת השומנים בדם ולשינויים במאגרי השומן בגוף (ליפודיסטרופיה).
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא